### | | | | --- | --- | | | | | --- | | **Byråd** 27. februar 2018 Sagsnr. 710-2017-15627 Dok.nr. 710-2018-38840 Sagsbehandler DPBCJ | | 22.                 Den fremtidige drift af [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Bestyrelsen for Feltengård I/S har anmodet ejerkommunerne
(Skanderborg og [adresse]) om at tage stilling til den fremtidige drift
af [adresse] I/S.

Interessentskabet blev stiftet i
1983 som Renosyv I/S og blev ved kommunalreformen til [adresse] I/S. Med
kommunalreformen blev aktiviteten i selskabet ændret fra at være et affaldsselskab
til alene at være et deponiselskab.

Deponiselskabet Feltengård I/S drives i dag af Skanderborg
og [adresse] i fælleskab. Ejerandelene er fordelt med 20% til
Skanderborg Kommune og 80% til [adresse]. [adresse] drift forestås af [adresse]
Forsyning A/S, og der er nedsat en bestyrelse på 3 medlemmer - et medlem fra
Skanderborg Byråd og to medlemmer fra [adresse].

Med ændringen af
deponeringsbekendtgørelsen i 2009 indførtes der et krav om, at deponier skal
placeres kystnært. Da [adresse] ikke ligger kystnært, medførte det et krav
om, at den primære drift af deponiet skulle indstilles i 2020.

Samtidig blev kravene til
sikkerhedsstillelsen til efterdriften af deponiet forøget. De nye krav til
sikkerhedsstillelse kunne ikke finansieres over egenkapitalen, hvorfor der er
opgjort en underdækning, som i regnskab 2016 udgør 15 mio. kr.

Selskabet har i flere år
arbejdet på at tiltrække yderligere deponimængder. Disse tiltag er kun i
begrænset omfang lykkedes blandt andet som følge af, at deponimængderne
generelt er faldende. Derfor har det ikke været muligt at afvikle
underdækningen.

På den baggrund aftalte borgmestrene
i Skanderborg og [adresse] i foråret 2017, at der med inddragelse af
eksterne konsulenter skulle laves en udredning af økonomi og handlemuligheder i
forhold til deponiets fortsatte drift.

Borgmestrene i Skanderborg og
[adresse], bestyrelsen for Feltengård I/S, administrative repræsentanter fra de
to kommuner samt repræsentanter fra Favrskov Forsyning A/S og Renosyd I/S
drøftede 18. januar 2018 ”Oplæg til beslutning vedr. igangsættelse af
opløsningsproces af [adresse]”. Notatet er vedlagt denne dagsorden som
bilag.

**VURDERING**

På mødet 18. januar 2018 var der
enighed om, at der ikke er et forretningmæssigt grundlag for fortsætte den
nuværende drift af [adresse] I/S.

På den baggrund var der enighed
om at anbefale, at bestyrelsen for Feltengård I/S sammen med de to ejerkommuner
igangsætter en proces med henblik på at tilvejebringe et oplæg til en
opløsningsaftale, så selskabet kan opløses i 2018. Det anbefales ligeledes, at
arbejdet udføres af en administrativ arbejdsgruppe, som består af
repræsentanter fra ejerkommunerne, direktørerne for Renosyd og [adresse]
Forsyning A/S samt rådgivere fra Ernst & Young.

Hvis selskabet opløses, skal de
to interessentkommuner fremadrettet håndtere de nuværende aktiviteter på
[adresse] hver for sig.

[adresse] vil have
mulighed for at udnytte arealerne til f.eks. omlastning af deponiaffald eller
andre aktiviteter. Der vil også være mulighed for at udnytte restkapaciteten i
deponiet til f.eks. deponering af mineralsk affald. Lovkravet om nedlukning i
2020 gælder kun for blandet deponiaffald men ikke for mineralsk affald.

Da anlægget er beliggende i
Favrskov Kommune, betyder det, at Favrskov Kommune overtager anlægget og
ansvaret for efterdriften af deponiet, indtil perkolatet er rent nok til at
kunne udledes til [adresse].

På mødet 18. januar 2018 var der
enighed om, at opløsningen af [adresse] bør ske ud fra en beregnet
efterdrift på 50 år, hvor der foretages en tilbagediskontering af udgifterne
fra år 50 til år 30 med 2%.

**ØKONOMI**

En opløsning af
selskabet betyder, at underdækningen i [adresse] skal fordeles mellem
Skanderborg og [adresse] i forhold til deres respektive ejerandele på
henholdsvis 20% og 80%.

Erik Mikkelsen
& Young har efter aftale med [adresse] foretaget en vurdering af
aktiver og forpligtelser for de to interessenter ved en opløsning af selskabet.
De økonomiske overvejelser, som baserer sig på den godkendte Årsrapport 2016,
er beskrevet i et notat om ”Økonomiske konsekvenser ved en eventuel opløsning
af [adresse]”, der er vedlagt som bilag.

Hans Jessen
vurderer, at den samlede underdækning under forudsætning af 50 års efterdrift
og tilbagediskontering med 2% i alt udgør en udgift på 25,363 mio. kr. Fordeles
udgiften i henhold til ejerandele betyder det, at Skanderborg Kommune skal
betale 5,111 mio. kr., mens [adresse] skal betale 20,252 mio. kr.

Det bemærkes, at underdækningen
primært henføres til ændringen af deponeringsbekendtgørelsen i 2009, og at
sikkerhedsstillelsen primært vedrører deponeringsetaper, der er etableret på
Feltengård før 2009. Underdækningen kan derfor henføres til det tidligere
[adresse]. Det forhold har betydning for, hvorfor Skanderborg og [adresse]
kommuner skal finansiere underdækningen forskelligt.

For Skanderborg Kommunes
vedkommende er der et meget lille sammenfald mellem de borgere, der ”skabte”
underdækningen (tidligere Galten Kommune) og de borgere, der i dag er kunder
hos Skanderborg Kommunes affaldsselskab Renosyd I/S. For Favrskov Kommunes
vedkommende kan underdækningen videreføres til Favrskov Affald A/S, idet
Favrskov Affald A/S’s nuværende kunder var omfattet af det tidligere [adresse].

Derfor skal Skanderborg Kommune
finansiere underdækningen via kommunekassen, mens [adresse] skal finansiere
sin del af underdækningen over genbrugsgebyret hos kunderne i Favrskov Affald
A/S.

Såfremt selskabet ikke opløses,
skal underdækningen dækkes ind af de to kommuner, når behovet opstår i
selskabet.

Betalingen fra
Skanderborg Kommune til [adresse], som følge af at selskabet opløses,
kan enten ske som en engangsbetaling eller ved betaling over flere år – f.eks.
5 eller 10 år.  Det bemærkes, at betalingen af beløbet ikke påvirker
kommunernes service- eller anlægsrammer.

Borgmestrene anbefaler
på den baggrund, at Skanderborg Kommunes betaling for underdækningen i
forbindelse med selskabets opløsning sker som en engangsbetaling.

**INDSTILLING**

Kommunaldirektøren indstiller til Byrådet:

1. At bestyrelsen for Feltengård I/S sammen med de to ejerkommuner
igangsætter en proces med henblik på at udarbejde en opløsningsaftale for
[adresse] I/S.

2. At arbejdet forberedes af en administrativ arbejdsgruppe, som består af repræsentanter
fra de to ejerkommuner, direktørerne for Renosyd I/S og Favrskov Forsyning A/S
samt rådgivere fra Ernst & Young.

3. At de økonomiske konsekvenser af opløsningen baseres på en efterdrift på
50 år, og at udgifterne til efterdriften fra det 30. til det 50. år tilbagediskonteres
med 2%.

**BESLUTNING**

***Økonomiudvalget, 20. februar 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Oplæg til beslutning vedr. igangsættelse af opløsningsproces af [adresse] | 710-2018-15216 |
| Økonomiske overvejelser ved en eventuel opløsning af [adresse] | 710-2017-276872 |